Referat Generalforsamling 2024 Grundejerforeningen Bøgelunden – afholdt 5. februar 2024.

**Dagsorden:**
**1. Valg af dirigent.**
**2. Bestyrelsens beretning om det forløbne år.**
**3. Aflæggelse af regnskab**
**4. Fremlæggelse af budget og fastsættelse af kontingent.**
**5. Rettidigt indkomne forslag**
**6. Valg af formand for bestyrelsen.**
**7. Valg af 2 bestyrelsesmedlemmer og 2 suppleanter.**
**8. Valg af 2 revisorer og 2 revisorsuppleanter.**
**9. Valg af 2 legepladsinspektører**
**10. Eventuelt.**

**1: Dirigent:**

Niels Jørgensen, nr. 25

**2: Bestyrelsens beretning om det forløbne år:**

Det blev takket for det flotte fremmøde og at bestyrelsens opfordring til at møde op til generalforsamlingen blev fulgt.

Et særligt punkt på dagsordenen: Ny asfalt, som blev gennemgået under punktet eventuelt af vores asfalt fagmand, Mads Linnet.

Det negative er jo, at vi som nævnt ved indkaldelsen står foran en regning, som vi hver især som medlem af grundejerforeningen skal deltage i. Det positive er til gengæld, at vi får ny asfalt og rettet fortovet til hvor det er nødvendigt. Det giver et løft til vores kvarter.

Året 2023 er gået som tidligere år med 2 grønne dage – én i maj og én i september – begge dage med fint fremmøde.

Vi har fået hjælp af gartner til klipning af støjvold og til sprøjtning af fællesarealer.

Det er fortsat Ejnar som klipper græsset. Det har han lovet at fortsætte med i 2024.

Vi har undersøgt om det nye kvarter mellem vandtårnet og rideskolen – Højagergårdsvej – får tilslutning til Ternevej. Der bliver IKKE tilslutning til Ternevej.

**3: Aflæggelse af regnskab**

Kasserer Henning Madsen gennemgik regnskabet for 2023. Det udviste et overskud på DKK 5.061 og en formue pr. 31.12.2023 på DKK 223.352,54. (Regnskabet er tilgængelig på hjemmesiden)

**4: Fremlæggelse af budget og fastsættelse af kontingent**

Kasserer Henning Madsen gennemgik budgettet for 2024. Der forventes et overskud på DKK 22.650,- Kontingentet er fastsat til DKK 3.300,- /år. Deltagelse ved mindst én grøn dag i løbet af året udløser rabat på DKK 300,-. Medlemmer af grundejerforeningens bestyrelse får yderligere rabat på DKK 500,- .

**5. Rettidigt indkomne forslag**
Ingen

**6. Valg af formand for bestyrelsen.**

**Thomas Dalsgaard, nr. 27 modtog genvalg**

**7. Valg af 2 bestyrelsesmedlemmer og 2 suppleanter.**

**Val af 2 bestyrelsesmedlemmer:**

**På valg var Danner Kirkel, nr. 23** og Niels Jørgensen, nr. 25. Begge modtog genvalg.

Valg af 2 suppleanter:

På valg var Jesper Friis Madsen nr. 51B og Gert Olsen nr. 51A, begge genvalgt

**8. Valg af 2 revisorer og 2 revisorsuppleanter.**

På valg var. Tina Rasmussen nr. 15 og Niels-Peter Heje nr. 33., begge genvalgt
Valg af 2 suppleanter: Søren Mogensen, nr. 1, og Niels Munk Clausen, nr. 11

**9. Valg af 2 legepladsinspektører**

På valg var Christian Hougaard Sørensen nr. 35 og Danner Kirkel nr. 23, begge genvalgt, DK passiv inspektør

**10. Eventuelt.**

Asfalt projektet:

Mads Linnet fremlagde projektet. (Fremlæggelse er tilgængelig på hjemmesiden).

Konklusionen af fremlæggelsen var, at projektet kun er realisérbar, såfremt hvert medlem af grundejerforeningen accepterer et engangskontingent på DKK 11.000,-

Jævnfør grundejerforeningens egne vedtægter**§10**kræves 2/3 flertal for at projektet kan igangsættes, og engangskontingentet dermed accepteres.

Af foreningens 29 medlemmer stemte 24 medlemmer for projektets gennemførelse. 1 medlem stemte imod, 1 medlem stemte neutralt, og 3 medlemmer deltog ikke ved afstemningen, hverken via fuldmagt eller ved egen deltagelse på generalforsamlingen.

Det blev aftalt, at der rundsendes kontingent opkrævning på DKK 11.000, som forfalder 1. april.

Asfaltarbejdet bliver først bestilt, når alle opkrævninger er indbetalt på foreningens konto.

Referent:

Thomas Dalsgaard, nr. 27.